b'\n_START_ARTICLE_\nDenominacija (ekonomika)\n_START_PARAGRAPH_\nDenominacija (ekonomika) \xe2\x80\x93 pinig\xc5\xb3 reforma, kurios metu suma\xc5\xbeinamas valiutos nominalas._NEWLINE_Pinig\xc5\xb3 denominacija da\xc5\xbeniausiai vykdoma, kai pa\xc5\xbeabota infliacija, o apyvartoje lieka cirkuliuoti didelio nominalo pinigai. I\xc5\xa1 anksto nustatytu santykiu, kuris da\xc5\xbeniausiai b\xc5\xabna 10 kartotinis (10, 100, 1000 ar pan.), vienodai suma\xc5\xbeinamos kainos, darbo u\xc5\xbemokestis, santaupos, pakei\xc4\x8diami grynieji pinigai. Siekiama, kad piniginio vieneto dydis b\xc5\xabt\xc5\xb3 lengvai suprantamas, o vidutin\xc4\x97 alga b\xc5\xabtu apie 1000 pinigini\xc5\xb3 vienet\xc5\xb3._NEWLINE_Denominacijos nereikia painioti su devalvacija, kuri realiai suma\xc5\xbeina nacionalin\xc4\x97s valiutos kurs\xc4\x85 kit\xc5\xb3 valiut\xc5\xb3 at\xc5\xbevilgiu, nuvertina turimas santaupas. Denominacija sukelia daugiau technini\xc5\xb3 problem\xc5\xb3._NEWLINE_Denominuoti savo valiut\xc4\x85 valstybei kainuoja: tai nauj\xc5\xb3 kupi\xc5\xabr\xc5\xb3 spausdinimas, kasos aparat\xc5\xb3 pertvarkymas, visuomen\xc4\x97s informavimas ir t. t. Pavyzd\xc5\xbeiui, Lenkijoje 1995 m. \xc4\xafvykdyta denominacija kainavo 30 milijon\xc5\xb3 zlot\xc5\xb3 (apie 30 milijon\xc5\xb3 lit\xc5\xb3).'